A ngákom alatâr mvɔ́d á ńtīē mɔngɔlɔ mə́ mɔ́ mə̄wóm mə́bɛ̄, á ndam mɔngɔlɔ mə́ mɔ́ mə̄wóm mə́bɛ̄, ai á ńkóŋ mɔngɔlɔ mə́ mɔ́ awômo. 2Ńdɔ a ngákom Máŋ ai ǹkɔn ékie, ó ngábə́ ngiligidíga mɔngɔlɔ awômo a tíege ńka ví a kələ kwí éví ḿbɔ̄g, ǹkóŋ yā yób mɔngɔlɔ mə́ mɔ́ mə́tán, ǹkɔ̌l yā ḿbomoná a vəgə́ mɔngɔlɔ mə́ mɔ́ mə́wóm mə́lɛ́. 3Ḿfág yā sí bivəgələ bə́yóm bə́ nyag bí ngábə́ mɔngɔlɔ mə́ mɔ́ mə̄wóm mə́lɛ́, bí bomoŋan Máŋ. Bə́yóm bə́ nyag bá bə́ ngábə́ ńtāān miǹlɔŋ míbɛ̄, bə́ ngálwí bɔ̄ ábōg bə́ lwî Máŋ. 4Máŋ mə́ ngábə́ bədé bə̄yóm bə́ nyag awômo ai bə́bɛ̄ á yób bə́lɛ́ bə́ bəbəgə âkoé, bə́lɛ́ bə́ bəbəgə á ńyīmbī dzób, bə́lɛ́ bə́ bəbəgə á ǹkiɛ́, ai bə́lɛ́ bə́ bəbəgə á ńtōlē dzób; Máŋ mə́ ngábə́ mə́ bə̄dé bɔ̄ á yób, məkǎn mábán mə́ bəbəgə ḿfág yǎ ndá étēde. 5Afǐb díé á ngábə́ ndam dwé; ǹka wóé ó ngábə́ anə́ ńka kɔ́b, anə́ sām fūláwɔ, mə́ kələ məndím bǒd miǹlongá bakúdā bə́lɛ́. 6A komó fə bisoban awômǒ yā ásoban étēde, a tə́lé byā bítán ḿfág yā ńkiɛ́, bítán ḿfág yā âkoé, éyə̄ bə́ kadəgə suguzu byə́m étēde, ébí bábəlan ai byá ású mə́túnuŋa bádígi, bəfada bə́ kadəgə kə́ soban á Máŋ mə́ mvɔ́d. 7A ngákom bəkyɛ́ndəle bə́ gôl awômo anə́ évəgələ é ngábə́, a tə́lé bɔ̄ á tə́mpɛl, bə́tán ḿfág yā ḿbɔ̄ ńgāla, bə́tán ḿfág yā ḿbɔ̄ ńnōmo. 8Ńdɔ a ngákom bətə́bə́le awômo, a mǎn bɔ tə́lē á tə́mpɛl, bə́tán á ḿbɔ̄ ńnōmo, bə́tán á ḿbɔ̄ ńgāla. A komó kɔ́b mvɔ́d ńtɛd ású émyam məndím. 9A komó ńsə̌ŋ bəfada, mod ǹsəŋ ai mim̀bɛ́ ḿfág yǎ á ńsəŋ, a mǎn wɔ̄bɔ̄ mīḿbɛ́ myábán ai mvɔ́d. 10Ḿfág Máŋ, ńdɔ a ngátə́lē mɔ́ á ḿbɔ̄ ńnōmo, ábúg yā ńkiɛ́ mə́tólē mə́ dzób yā Ndá. 11Ńdɔ̄ Hiram a ngákǒm fə məmvié, bisɔ́bɔ́lɔ ai bisóá bí émyam məndím. Ńdɔ a ngámana ésíé yā ńkūkúmá Salomóŋ á ngāvə́ nyē ású Ndá Zambá: 12miǹkum mə́bɛ̄, bibumá bíbɛ̄ yā mīńlō miǹkum, mə́vɔ́d mə́bɛ̄ yā mábúdi bidɔ́g bísóá yā bíbūmá bí ngábə́ á mīńlō miǹkum,